Last Night in Soho

Last Night in Soho on vuonna 2021 ensi-iltansa saanut brittiläinen psykologinen kauhuelokuva, jonka on ohjannut ja osin käsikirjoittanut Edgar Wright. Sen pääosia esittävät Thomasin McKenzie, Anya Taylor-Joy, Matt Smith, Michael Ajao, Diana Rigg ja Terence Stamp. Elokuva jäi Rigg’n sekä Margaret Nolanin viimeiseksi, jotka molemmat menehtyivät vuonna 2020. Elokuva on omistettu Rigg’lle.

Elokuva kuvattiin vuonna 2019 touko-elokuun välisenä aikana. Elokuvalle tehtiin vielä lisäkuvauksia vuonna 2020 kesä-elokuun välisenä aikana.

Last Night in Soho sai maailmanensi-iltansa Venetsian elokuvajuhlilla 4. syyskuuta 2021  ja teatteriensi-iltansa 29. lokakuuta 2021. Elokuva sai pääosin positiivisen vastaanoton kriitikoilta, jotka kehuivat sen lavastusta, kuvausta sekä McKenzien, Taylor-Joyn ja Riggin roolisuorituksia, mutta kritisoivat käsikirjoitusta.

Asetelma 
Maaseudulla isoäitinsä kanssa asuva, 60-luvun muodista ja musiikista kiinnostunut Eloise Turner (Thomasin McKenzie) saa tietää päässeensä opiskelemaan muotisuunnittelua Lontooseen. Eloisella on erikoinen kyky nähdä edesmennyt äitinsä sekä siirtyä 60-luvun Sohoon, missä hän kohtaa sädehtivän, laulajanurasta haaveilevan Sandien (Anya Taylor-Joy). Neonvalojen ja glamourin täyteisen pinnan alla kaikki ei kuitenkaan ole sitä miltä näyttää, ja pian näyt menneisyydestä alkavat pirstoutua entistä synkemmiksi.

Näyttelijät

Arvosteluja 
Arvosteluja keräävän Rotten Tomatoes -sivuston mukaan 75% kriitikoista on antanut elokuvalle positiivisen arvosanan keskiarvolla 6,9/10. Keräys perustuu 297 arviointiin. Metacriticissä elokuvalla on 60 pistettä 100:sta. Keräys perustuu 55 arvosteluun.

The Hollywood Reporter -lehden David Rooney kutsui elokuvaa äärimmäisen nautinnolliseksi sekä kehui miten elokuva sekoittaa eri genrejä. Vanity Fair -lehden Richard Lawson oli paljon kriittisempi elokuvaa kohtaan, ja kutsui sitä kömpelöksi kauhupastissiksi sekä kritisoi sen käsikirjoitusta ja tasapainoilua kauhun ja komedian välillä.

Lähteet

Aiheesta muualla 
 Viralliset kotisivut 
 
 
 

Vuoden 2021 brittiläiset elokuvat
Brittiläiset kauhuelokuvat
Brittiläiset jännityselokuvat
Psykologiset kauhuelokuvat
Edgar Wrightin ohjaamat elokuvat
Edgar Wrightin käsikirjoittamat elokuvat
Elokuvat prostituutiosta
Elokuvat aikamatkustuksesta
Sarjamurhaajaelokuvat
Universal Picturesin elokuvat